*Kivonat a Jászberény Városi Önkormányzat Képviselő-testületének 2019. december 18-án megtartott* ***rendkívüli****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***340/2019. (XII. 18.) határozata***

***Jászberény, 040/127 hrsz.-ú ingatlan belterületbe vonásáról***

1. A Jászberény Városi Önkormányzat Képviselő-testülete (a továbbiakban: Képviselő-testület) az előterjesztés mellékletét képező, kitöltött és aláírt nyilatkozat Jászberény Városi Önkormányzat (a továbbiakban: Önkormányzat) részére történő átadását és az eljárási díj Önkormányzat felé történő befizetését követően kezdeményezi a Jászberény, külterület 040/127 hrsz. 7998 m2 nagyságú ingatlan belterületbe vonását telephely kialakítás céljára a Jászberényi Járási Hivatal Földhivatali Osztályánál.

2. A Képviselő-testület lemond az engedélyben foglalt jogosultságáról, amennyiben a tulajdonos határidőn belül nem fizeti meg a belterületbe vonást engedélyező határozatban megállapított földvédelmi járulékot az Önkormányzat részére.

3. A Képviselő-testület felhatalmazza Jászberény város polgármesterét az 1. pont szerinti eljárás megindítására, illetve a 2. pontban meghatározott esetben a lemondó nyilatkozat Jászberényi Járási Hivatal Földhivatali Osztálya felé történő benyújtására.

4. A Képviselő-testület azzal a feltétellel támogatja az ingatlan belterületbe vonását, hogy a kérelmező az önkormányzat felé nem támaszt semmilyen anyagi természetű igényt az ingatlan majdani közművesítésével, vagy az infrastruktúra kiépítésével kapcsolatban, valamint a kérelmező már a tervezés fázisában írásban tájékoztatja az önkormányzatot a kiépítendő közművekről, illetve infrastruktúráról.

**Határidő:** folyamatos

**Felelős**: Budai Lóránt polgármester

Alvári Csaba főépítész

Erről értesül:

1. Jász-Nagykun-Szolnok Megyei Kormányhivatal – Szolnok,
2. Jászberény Város Főépítésze – helyben,
3. Városüzemeltetési és Tulajdonosi Bizottság tagjai – helyben,
4. Városfejlesztési Bizottság tagjai – helyben,
5. Valamennyi Képviselő-testületi tag,
6. Irattár.

|  |  |  |
| --- | --- | --- |
| ***Budai Lóránt sk.*** |  | ***Dr. Sass Krisztina sk.*** |
| ***polgármester*** | ***aljegyző*** |

*Kivonat hiteléül:*

*Jászberény, 2019. december 19.*

*(Dr. Bessenyei Lilla)*

*irodavezető*